# އިބްރާހީމް ޒަކަރިއްޔާ މޫސާ
ޑރ. އިބްރާހީމް ޒަކަރިއްޔާ މޫސާ ވަނީ 2010ވަނަ އަހަރު މެލޭޝިޔާގެ އިންޓަރނޭޝަނަލް އިސްލާމިކް ޔުނިވަރސިޓީން ފިޤްހާއި އުޞޫލުލްފިޤްހުން ޕީއެޗްޑީ ހާޞިލުކުރައްވައިފައެވެ. އަދި 2007ވަނަ އަހަރު ހަމަ އެ ޔުނިވަރސިޓީން އިސްލާމިކް ރިވީލްޑް ނޮލެޖް އިން މާސްޓަރސް  ޙާޞިލުކުރައްވައިފައިވެއެވެ.  1983ވަނަ އަހަރު، އިސްލާމީ ޝަރީޢާއިން ޑިގްރީ ޙާޞިލުކުރައްވައިފައިވަނީ މަދީނާގެ އިސްލާމީ ޔުނިވަރސިޓީންނެވެ. މީގެ އިތުރުން 1971 އާއި 1979 އާ ދެމެދު ޕާކިސްތާނުންނާއި ސަޢޫދީ ޢަރަބިއްޔާއިން މެޓްރިކިޔުލޭޝަންއާއި، ޘާނަވީ ތަޢުލީމު ޙާޞިލުކުރައްވައި އުރުދޫބަހާއި، އިނގިރޭސިބަހާއި، ޢަރަބިބަސް ދަސްކުރެއްވިއެވެ.
ޑރ. އިބްރާހީމް ޒަކަރިއްޔާ މޫސާއަކީ ދައުލަތުގެ ޒިންމާދާރު އިސްމަޤާމުތަކެއް އަދާކުރައްވަމުން، ދިވެހިރާއްޖޭގައި ދީނީ ހޭލުންތެރިކަން އިތުރުކުރެއްވުމުގެ މަސައްކަތާއި ތަޢުލީމީ ދާއިރާގައި ވެސް  މަސައްކަތް ކުރައްވަމުން ގެންދެވި ބޭފުޅެކެވެ. މި ގޮތުން އަދާކުރެއްވި ވަޒީފާތަކުގެ ތެރޭގައި ރައްޔިތުންގެ މަޖިލީހުގެ މެންބަރުކަމާއި، ރައްޔިތުންގެ ޚާއްޞަ މަޖިލީހުގެ މެންބަރުކަން ހިމެނެއެވެ.  މީގެއިތުރުން ތަޢުލީމީ ފަންޑުގެ ޗެއާމަންކަމާއި، މިނިސްޓްރީ އޮފް އެޑިޔުކޭޝަންގެ ސުޕަރވިޜަން ކޮމިޓީގެ މެންބަރުކަމާއި، އިސްލާމީ ކަންތައްތަކާ ބެހޭ ޤައުމީ މަޖިލީހުގެ މެންބަރުކަމާއި، ދިވެހިރާއްޖޭގެ އިސްލާމީ ފިޤްހު އެކަޑެމީގެ މެންބަރުކަމާއި، ދިވެހިރާއްޖޭގެ ޤައުމީ ޔުނިވަރސިޓީގެ ރިސާރޗް އެތިކްސް ކޮމިޓީގެ  މެމްބަރުކަމާއި، މެލޭޝިޔާގެ މިރާޖުގެ ކޮންސަލްޓެންޓެއްގެ ގޮތުގައި މަސައްކަތްކުރައްވައިފައިވެއެވެ. އަދި ދިވެހިރާއްޖޭގެ އިސްލާމީ ޔުނިވަރސިޓީގެ ހޯލްޑިންގ ކޮމްޕެނީ ޕްރައިވެޓް ލިމިޓެޑްގެ މެނޭޖިންގ ޑިރެކްޓަރގެ މަޤާމު ވެސް އަދާކުރައްވައިފައިވެއެވެ. އަދި ދިވެހިރާއްޖޭގައި އިސްލާމީ މާލީ މުޢާމަލާތްތަކާ ގުޅޭ ޚިދުމަތްދޭ ގިނަ މުއައްސަސާތަކުގެ ޝަރީޢަާ ކޮމިޓީގެ މެމްބަރުކަން ވެސް ކުރެއްވިއެވެ.
ތަޢުލީމީ ދާއިރާގެ ތެރެއިން، ދިވެހިރާއްޖޭގެ އިސްލާމީ ޔުނިވަރސިޓީގެ ވައިސް ޗާންސެލަރުކަމާއި، ސެންޓަރ ފޯ ޕޯސްޓްގްރެޖުއޭޓް ސްޓަޑީޒްގެ ޑީންކަން ކުރައްވފައިވެއެވެ. އަދި ހަމަ އެހެންމެ ކުއްލިއްޔަތުއް ދިރާސާތިލް އިސްލާމިއްޔާގެ ރެކްޓަރކަމާއި އިސްލާމިކް ޢަރަބި ސްކޫލްގެ މުދީރު އަދި މުދީރު ޢާންމުކަމާއި   ޑިޕާޓްމަންޓް އޮފް ޕަބްލިކް އެގްޒެމިނޭޝަންސްގެ އެގްޒަމިނަރު ކަމާއި،، ޤައުމީ އެކިއެކި ބޯޑުތަކުގެ މެމްބަރުކަމާއި،  ޤުރުއާން ތަރުޖަމާކުރުމުގެ ކޮމިޓީގެ މެމްބަރުކަން ކުރައްވަވާފައިވެއެވެ. އަދި ލެކްޗަރާއެއްގެ ގޮތުގައި ވިލާކޮލެޖާއި، ދިވެހި ރާއްޖޭގެ ޤައުމީ ޔުނިވާސިޓީއާއި،ދިވެހިރާއްޖޭގެ އިސްލާމީ ޔުނިވަރސިޓީއާއި ކުއްލިޔއްތުއް ދިރާސާތިލް އިސްލާމިއްޔާއާއި މުދައްރިސުންގެ ތަޢުލީމުދޭ މަރުކަޒުގައިވެސް މަސައްކަތް ކުރައްވައިފައިވެއެވެ. އަދި މަޖީދިއްޔާ ސްކޫލާއި މާލޭ އިންގްލިޝް ސްކޫލުގެ  މުދައްރިސެއްގެ ގޮތުގައިވެސް މަސައްކަތް ކުރެއްވެވިއެވެ.
ޑރ. އިބްރާހީމް ޒަކަރިއްޔާ މޫސާ އަދާކުރެއްވި މަޤާމުތަކުގެ ތެރޭގައި ރައްޔިތުންގެ ޚާއްޞަ މަޖިލީހުގެ މެންބަރުކަމާއި، ތަޢުލީމީ ފަންޑުގެ ޗެއާމަންކަމާއި، މިނިސްޓްރީ އޮފް އެޑިޔުކޭޝަންގެ ސުޕަރވިޜަން ކޮމިޓީގެ މެމްބަރުކަމާއި، އިސްލާމިކް އެފެއާޒްގެ ސުޕްރީމް ކައުންސިލްގެ މެމްބަރުކަމާއި، ދިވެހިރާއްޖޭގެ އިސްލާމީ ފިޤްހު އެކަޑެމީގެ މެންބަރުކަމާއި، ދިވެހިރާއްޖޭގެ ޤައުމީ ޔުނިވަރސިޓީގެ ރިސާރޗް އެތިކްސް ކޮމިޓީގެ  މެމްބަރުކަމާއި، މެލޭޝިޔާގެ މިރާޖުގެ ކޮންސަލްޓެންޓުކަން ހިމެނެއެވެ. މީގެއިތުރުން ދިވެހިރާއްޖޭގެ އިސްލާމީ ޔުނިވަރސިޓީގެ ވައިސް ޗާންސެލަރުކަަމާއި، އެ ޔުނިވަރސިޓީގެ ސެންޓަރ ފޯ ޕޯސްޓްގްރެޖުއޭޓް ސްޓަޑީޒްގެ ޑީންކަމާއި، ކުއްލިއްޔަތުއްދިރާސާތިލްއިސްލާމިއްޔާގެ ރެކްޓަރކަމާއި، އަލްމަދްރަސަތުލްޢަރަބިއްޔަތުލްއިސްލާމިއްޔާގެ މުދީރު އަދި މުދީރު ޢާންމުކަން ޑރ. ޒަކަރިއްޔާ ވަނީ އަދާކުރައްވައިފައެވެ. އަދި ޑރ. އިބްރާހީމް ޒަކަރިއްޔާ މޫސާ ވަނީ ދިވެހިރާއްޖޭގެ އިސްލާމީ ފަތުވާ ދޭ އެންމެ މަތީ މަޖިލީހުގެ މެންބަރުކަން ވެސް ކުރައްވައިފައެވެ.
ޑރ. އިބްރާހީމް ޒަކަރިއްޔާ މޫސާއަކީ ދީނީ ހޭލުންތެރިކަން އިތުރުކުރުމުގެ ސެމިނާރުތަކާއި ބައްދަލުވުންތަކާއި، ޓީވީ އާއި ރޭޑިއޯއިން ގެނެސްދޭ ޕްރޮގްރާމްތައް އުފެއްދުމާއި ހުށައަޅައިދިނުމުގައި އިސްކޮށް ޙަރަކާތްތެރިވެވަޑައިގަންނަވާ ބޭފުޅެކެވެ. އަދި ނޫސް މަޖައްލާތަކުގައި ވެސް ދީނީ ކަންކަމާ ގުޅޭ ލިޔުންތައް ލިޔުއްވައިފައިވެއެވެ. މީގެ އިތުރުން، ޤައުމީ އަދި ބައިނަލްއަޤްވާމީ ކޮންފަރެންސްތަކާއި ސެމިނާރުތަކުގައި ބައިވެރިވެ، ޕެނަލް ޑިސްކަޝަންތަކާއި ދިރާސާތައް ހުށަހަޅުއްވައިފައިވެއެވެ.